Sicagum
Sicagum, seu Sicagia seu Chicagia sive Chicagum , sive Chicago , nonnumquam agnominibus Urbs Secunda et Urbs Ventosa dictum, est urbs ingens in Illinoesiá sita, magnitudine tertiá in Civitatibus Foederatis Americae.

Fere 2 896 016 hominum (secundum censum anni 2000) Sicagum habitant. Si totius conurbationis incolae in numero computantur, paene 10 000 000 sunt in toto.

Nomen 
Agri lutulenti ad Michiganum Lacum proximi propter alium, quod hoc in loco fere surgit, a Potovatomis "Checagou" nominabantur. Primi Europaei nomen idem flumini dabant, usque urbs nomen dabatur. Nomen, ante urbem conditam, scribendo dabatur ut Chetagu et Shikago.

Urbs etiam Ventosa a relatore qui de Novo Eboraco erat, nominata fuit, quamquam haec ratio inexacta sit. Tamen hodie nominata eadem, etiam "Urbs Secunda" nominata est, quod Sicagum secundam maximam multitudinem in republicá habuit. Hodie, multitudinem tertiam maximam habet, at nomen manet.

Historia

Urbs condita 
Oppidum Sicagum, quo 300 homines tum incolebant, die 12 Augusti 1833 conditum est. Cum finibus primis ad vias State, Madison, Desplaines, Kinzieque, oppidum superficiem 1 chiliometrum quadratum habuit. Sicagum 4 000 incolarum habens civitate Illinoesiae urbs condita est die 4 Martii 1837. Canalis Illinoesiensis et Michiganensis conferens Missisippium Fluvium atque Lacus Magnus anno 1848 aperta est, ut naves mercem ferrens a Michigano Lacu ad Sinum Mexici per Missisippium Fluvium navigarent.

Magnum Sicagi Incendium 
Maior urbis pars anno 1871 a Magno Sicagi Incendio incenditur. Urbs prope delenda est: 300 incolae mortui sunt, 18 000 aedificia combusta sunt, et paene 100 000 e 300 000 incolarum sine domibus fuerunt. Ignes propter copias ligni aucti sunt: viae, crepidines, et multa aedificia lignea facta erant. Duces urbis propter cinerem tabulam rasam habuerunt. Sequentibus annis, Sicagum novis aedificiis clarum factus est. Aedificium Cautionis Domesticae (Anglice Home Insurance Building), adamante constructum, primum caeliscalpium anno 1885 factus est.

Seditiones in faeni foro factae (Res Haymarket) 

Anno 1886 in Americá Septentrionali, operatores pugnabant ut temporis spatium quo per diem laborandum erat ad octo horas diminuerent et ita protestationes in urbe fecerunt. Ministri publici die 3 Maii plures operatores interfecerunt et 4 Maii quisdam bombam in faeni foro in turmam ministrorum iecit et plures ministros necavit. Quamobrem quattuor duces operatorum poeni funali multati sunt. Eius rei memoriae causa in multis regionibus Civitatum Foederatarum exceptis Dies Laboris usque ab annum 1990 celebratur.

Geographia 

Sicagum in septentrionali orientalique Illinoesia prope meridionalem occidentalemque partem Michigani Lacus stat. Urbe apud ostium Sicagoensis Fluvii circa 1830 condita, et multi aedes improbi sunt. Secundum Censum Civitatium Foederatarum, Sicagum superficies 606.1 km², cuius 588.3 km² terra sunt atque 17.8 km² aqua, habet.

Urbs in terra aequali sedet, quo altitudo mediocris 176 metra super aequor maris stat. Loca, quae 176 metra super aequor maris stant, demississima cum litore lacus adsunt. Locus qui 203 metra super aequor maris est altissimus prope Vias 95am Occidentalemque natura stat. Duo flumina per Sicagum fluunt: Flumen Sicagonis et Flumen Calumetus.

Caelum 
Sicagum habet caelum varium, sicut maior Medio-Occidentis pars, et quattuor tempora clara. Sicagum 965 mm imbris omni anno accipit. Imber aestate pluit maxime, quamquam tonare saeve plus solet quam pluere longe. Nix hieme, quae aridior est quam aestas, ningit.

Lex et gubernatio 
Sicagum est sedes Comitatus Cook. Gubernatio urbis partes duas habet, quarum una ius scribendi facit, altera legem administrandi curat. Praefectus Sicagi legem administrandam ducit curans annorum quattuor spatium. Ab anno 1989 Ricardus M. Daley, cuius pater etiam praefectus fuerat, praefectus fuit. Electores Sicagi Factionem Democraticam magna in parte saeculi vicensimi saepissime eligunt. Sicagum clarum propter "machinam" civilem corruptionemque est.

Musea 
Anno 1998, urbis Sicagi Museum Field, quod iuxta litora lacús stat, apertum est. Huic museo sunt tria musea. Sunt:
 Aquarium Shedd
 Museum Historiae Naturalis Field
 Planetarium Adler

Alia musea Sicagi sita sunt:
 Culturale Centrum Sicagi
 Institutum Artis Sicagi
 Institutum Artis Hodiernae
 Institutum Orientale
 Museum scientiae et industriae

Incolae notabiles 
 Robertus Fischer, lusor scaccorum, anno 1943

Educatio

Universitates 
 Universitas Illinoesiae apud Sicagum 
 Universitas Pauli 
 Universitas Chicaginiensis
 Universitas Loyola Sicagum

Scholae 
 Schola Praeparatoria Sancti Ignatii (Condita anno 1870)

Notae 

334 Chicago

Bibliographia 
 Pete Saunders, "An urbanist's guide to Chicago: ‘the most American of American cities’" in The Guardian (25 Augusti 2014)

 Kwanusila
 Res Haymarket

Nexus externi 

 Grex Sicagi Latinus - Latine Sicagi loquuntur

 
Condita 1833
Urbes milies milium incolarum